b'\n_START_ARTICLE_\nAndreas Johnson\n_START_PARAGRAPH_\nAndreas Johnson (s. 22. maaliskuuta 1970 Bj\xc3\xa4rred) on ruotsalainen pop/rock -laulaja ja lauluntekij\xc3\xa4._NEWLINE_Debyyttialbuminsa, Cottonfish Tales h\xc3\xa4n julkaisi vuonna 1997. Vuonna 1999 h\xc3\xa4n teki kansainv\xc3\xa4lisen hitin "Glorious", jota on k\xc3\xa4ytetty my\xc3\xb6s mm. Volvon, Nutellan ja Vauxhallin mainoksissa. Single julkaistiin h\xc3\xa4nen toisella albumillaan Liebling._NEWLINE_Johnsonin kolmas albumi Deadly Happy, julkaistiin vuonna 2002, ja nelj\xc3\xa4s albumi Mr Johnson, Your Room Is On Fire vuonna 2005. Vuonna 2006 Johnson osallistui Ruotsin Euroviisukarsintaan, Melodifestivaleniin, jossa h\xc3\xa4n sijoittui kolmanneksi._NEWLINE_24. helmikuuta 2007 Johnson osallistui toistamiseen Ruotsin Melodifestivalen -kilpailuun, kappaleella "A Little Bit of Love", joka selviytyi kilpailun finaaliin. 10. maaliskuuta 2007 kappale sijoittui toiseksi Ruotsin karsinnassa, h\xc3\xa4viten The Arkin kappaleelle "The Worrying Kind"._NEWLINE_Vuonna 2008 h\xc3\xa4n osallistui Melodifestivaleniin yhdess\xc3\xa4 Carola H\xc3\xa4ggkvistin kanssa. Heid\xc3\xa4n esitt\xc3\xa4m\xc3\xa4 kappale ei selviytynyt Ruotsin karsinnan finaaliin. Vuoden 2010 Melodifestivaleniin h\xc3\xa4n osallistui kappaleella "We Can Work It Out", joka sijoittui finaalissa kuudenneksi. H\xc3\xa4n osallistui kilpailuun my\xc3\xb6s vuosina 2012 ja 2015, kappaleilla "Lovelight" ja "Living to Die", mutta ei p\xc3\xa4\xc3\xa4ssyt kummallakaan kerralla finaaliin.'